google/wiki40b huggingface dataset:
Íngrid Betancourt

Tidlig liv

Íngrid Betancourt er datter av Gabriel Betancourt (1919–2002) og Yolanda Pulecio (født 1938). Hennes eldre søster er Astrid Betancourt (født 1960). Hun vokste hovedsakelig opp i Paris, hvor faren fra 1961 var nestleder for Colombias delegasjon til UNESCO. Familien bodde 1966–1969 i Colombia, mens faren var utdannelsesminister. I 1969 ble Gabriel Betancourt utnevnt til UNESCO-ambassadør i Paris, og familien flyttet tilbake til Frankrike. Moren Yolanda Pulecio, en tidligere skjønnshetsdronning (Miss Columbia), satt i parlamentet i Colombia 1990–1991.
Íngrid Betancourt gikk på Institut de l'Assomption og senere på kostskole i England. Fra 1980 studerte hun statsvitenskap ved Institut d'études politiques de Paris (Sciences Po).
I 1983 giftet hun seg med sin franske medstudent Fabrice Delloye, som senere tjenestegjorde i det franske diplomatiske korps. Gjennom ekteskapet ble hun fransk statsborger. De fikk to barn, og bodde bl.a. i New Zealand, på Seychellene og kortvarig i Ecuador.
Etter at Luis Carlos Galán, som hadde erklært krig mot narkokartellene i Colombia, ble drept i 1989, besluttet Betancourt seg for å reise tilbake til hjemlandet. Der arbeidet hun en tid i finansdepartementet. Hun ble skilt fra Delloye i 1990, og giftet seg senere (1997) med Juan Carlos Lecompte.

Politisk karrière

På begynnelsen av 1990-tallet innledet Betancourt sin politiske karrière. Hennes hovedsak var kampen mot korrupsjon i Colombia.
Fra 1994 til 1998 satt hun i parlamentet, Kongressen. Etter en tale i parlamentet i juni 1996 fant hun et fotografi av et opphakket barnelik i postkassen sin. Noen uker senere ble hun utsatt for et attentatforsøk.
I 1998 grunnla Betancourt sitt eget parti, miljøpartiet Partido Verde Oxígeno («grønt oksygen») sammen med Clara Rojas.
Betancourt ble innvalgt i senatet i 1998, hvor hun tok sete 20. juli.
Hun stilte til valg som presidentkandidat ved presidentvalget i Colombia 2002 og lå an til å få om lag to prosents oppslutning. Hennes periode i senatet tok slutt samme år.
Betancourt hadde fra slutten av 1990-tallet engasjert seg for fred mellom regjeringen og FARC-geriljaen, og hadde møtt FARC-lederen Manuel Marulanda i jungelen. 14. februar 2002 møtte hun igjen representanter for FARC, for å diskutere betingelser for at de kunne legge ned våpnene.

Utmerkelser

Betancourt ble på Frankrikes nasjonaldag 14. juli 2008 utnevnt til ridder av Æreslegionen.
Sacoleva

Sacoleva

Den uvanlige riggingen på en eller to mindre aktermaster med latinerseil og en foroverstrøken pålemast som reist seg over forskipet kjennpreget en sacoleva. Skværseil på tre rær ble heist opp på hovedmasten, deretter en stor sprisseil med en lang stang og en stor klyverseil til baugspydet samt en stagseil.
Den greske øya Psara var kjent for å ha bygget de fineste sacoleva seilskipene som hadde stort spring på den utadvendte baugen og et overheng med dekk fra akterenden på det spissgattede skroget som kunne ha en mindre aktermast med latinerseil. Gjennom overhenget hadde man skåret ut åpningen for rorkulten til roret festet på akterstevnen. I senere tid ble overhenget forkortet og et halvdekk ble reist på akterskipet.
Betegnelsen «sacoleva» var benyttet om andre allerede typebestemte seilbåter som en henvisning til riggingen med den foroverstrøkne masten og den lange stangen for sprisseilen.
Kriging

Kriging er et internasjonalt fagbegrep for en gruppe av geostatistiske teknikker for å interpolere verdien av tilfeldig felt (eksempelvis høyden, z, av landskapet som en funksjon av det geografiske lokalitet) ved en ikke-observert lokalitet basert på undersøkelser av nærliggende lokaliteter. Selv om kriging opprinnelig ble utviklet utelukkende for geostatistikk, er det en generell metode for statistisk interpolering som kan bli benyttet for et hvert fag med det mål å benytte data fra tilfeldige felt som tilfredsstiller hensiktsmessige matematiske forutsetninger.
Teorien bak interpolering og ekstrapolering ved kriging ble utviklet av den franske matematikeren Georges Matheron. Det var basert på en avhandling av Daniel Gerhardus Krige, en pioner innenfor å plotte distanse og gjennomsnittlig grad av gullforekomster ved Witwatersrand i Sør-Afrika. Det engelske verbet «to krige» og dets mest vanlige substantivet er begge uttalt med en hard g som følge av uttalen av navnet Krige. På norsk benyttes utelukkende substantivet «kriging» i denne særskilte mening, men er likevel utsatt for forveksling med det langt eldre begrepet krig i betydning militær konflikt.
Terje Gewelts diskografi

Terje Gewelts diskografi er en oversikt over Terje Gewelts plateutgivelser fra 1979.
Ayumi Hara

Landslaget

Ayumi Hara spilte  landskamper for Japans kvinnelandslag. Hun ble tatt ut i Japans tropp til VM i fotball 1999, VM i fotball 2007 og Sommer-OL 2008.
Gressbane (tennis)

En gressbane er en av de fire typer tennisbaner som blir brukt for sporten tennis. Gressbaner blir sammensatt av ulike typer gress, med tanke på hvilken turnering det er snakk om.
Selv om gressbaner er med tradisjonelt enn andre baner er kostnadene til vedlikehold mye høyere enn grusbaner og hardcourt. Gressbaner må også bli ubrukt i en dag hvis det regner, på grunn av at banene blir glatte.
Gressbaner er mest vanlig i Storbritannia, og hvert år blir Grand Slam-turneringen Wimbledon avholdt på gress. Gress er kjent som den raskeste av tennisunderlagene.
Gastón Silva

Landslaget

Han ble tatt ut i Uruguays tropp til VM i fotball 2018 i Russland.
The Man in the Black Suit

Handling

Historien handler om Gary, en ni år gammel gutt, som mistet sin bror for kort siden på grunn av en allergisk reaksjon på et bistikk. En dag drar Gary på fisketur, hvor han sovner. Når han våkner oppdager han en bie som svever like foran ansiktet hans. På grunn av brorens nylige død er gutten veldig redd, men han hører snart et svakt smell, og bien dør. Han snur seg og ser en mann i svart dress med skinnende, brennende øyne, som om det brant inni ham, som står like over han, med hvit hud og klør istedenfor fingrer, og et smil bestående av skarpe tenner. Mannen, som lukter svovel, forteller de forferdeligste ting til Gary: at moren hans døde mens Gary var borte, og at mannen nå skal spise Gary. Til å begynne med tror ikke Gary ham, men han finner snart ut at mannen egentlig er djevelen, og stikker derfor av ved å kaste fisken han fanget i ansiktet hans. Mens skapningen spiser fisken hel begynner gutten å springe, mens mannen følger etter ham helt til skogens utkant. Det viser seg at det mannen sa var løgn, men minnene hjemsøker Gary hele resten av hans liv.
Gary forteller historien fra et perspektiv som en gammel, redd man. Han blir hjemsøkt av hans tro på at han kun slapp unna djevelen, enten ved hjelp av flaks eller ferdigheter. På slutten av historien blir han redd for døden. Vil han havne hos Gud, som han har bedt til hele sitt liv? Eller blir han hentet av mannen i den svarte drakten, nå som han ikke lenger vil klare å springe fra ham?
Fylkesvei 7404

Fylkesvei 7404 går mellom Losvika og Kobbvågen i Rødøy kommune. Veien er 2,1 km lang.
Frem til 2019 hadde veien betegnelsen fylkesvei 432.
Hat-trick

Fotball

Innenfor fotball kalles det et hat-trick når en spiller skårer tre mål i løpet av en kamp. Mål som blir skåret i straffesparkkonkurranse regnes ikke med. Et såkalt ekte hat-trick forekommer når en spiller skårer tre mål i samme omgang uten at noen andre skårer mål i mellomtiden (inklusive tilhørende tilleggstid). Denne siste fortolkningen er det som i engelsk toppfotball refereres til som «German» (eller «flawless») hat-trick, som innebærer at målene scores i én fotballomgang. 
I den engelske ligaen FA Premier League er det Sadio Mané som innehar rekorden for raskeste hat-trick da han scoret tre mål for Southampton mot Aston Villa på 2 minutter og 56 sekunder i 2015. Han slo dermed den tidligere rekorden på 4 minutter og 33 sekunder fra 1994, holdt av Liverpool-spilleren Robbie Fowler som scoret tre mål mot Arsenal.
Den foreløpig siste nordmann som har utført hat-trick i engelsk toppfotball er John Carew, som 8. mars 2008 scoret tre mål i kampen Aston Villa - Reading (4-2).
Den eldste spilleren som har scoret hat-trick i norsk eliteserie var Sigurd Rushfeldt da han i en alder av 38 år scoret tre av Tromsøs mål i 4-0 seieren mot Brann den 29. mai 2011. Rushfeldts tidligere lagkamerat Ole Martin Årst var den tidligere innehaver av rekorden. Dette var forøvrig samme kamp som han slo Harald Brattbakks rekord som den mestscorende spiller i norsk eliteserie.

Andre idretter

I den amerikanske ishockeyligaen NHL kaster publikum capser ut på isen når en spiller scorer hat-trick.
I baseball betyr hat-trick at en slagmann slår tre home runs i løpet av en enkelt kamp.
I enkelte motorsporter, som Formel 1, kalles det hat-trick når samme fører tar både pole position, raskeste runde og løpsseier i et løp.
Sword of the Avenger

Fakta om filmen

Arbeidstittelen til denne filmen var The Avenger.
Produksjonslister i The Hollywood Reporter angir Roger de la Rosa i hovedrollen.
Ifølge en anmeldelse i The New York Times produserte United Philippine Artists en tagalogspråklig versjon.
En annen samtidig kilde hevdet at filmen ble innspilt i Filippinene, men dette har ikke blitt bekreftet.
Haplosoma

Levevis

Biller i gruppen Pentodontini lever stort sett i forholdsvis tørre biotoper, som steppe og ørkener.

Utbredelse

Arten forekommer i Sentral-Asia, i områdene øst for Det kaspiske hav og ved elven Syr-Darja.
Siri Rom

Teater

Hun debuterte i Falkbergets Teater før hun ble ansatt ved Trøndelag Teater fra 1940 til 1943, ved Det nye Teater fra 1944 til 1945 og siden 1946 ved Det Norske Teateret. På scenen hadde hun roller som blant annet Hedvig i Vildanden, Gunvor i Alf Prøysens Trost i taklampa (1952), Yvonne i Bertolt Brechts Mor Courage (1955), Nola i Kom heim, vesle Sheba, videre i Arthur Millers Frakt under havet og Finn Carlings Gitrene. På 1980-tallet hadde hun roller som Herlofs-Marte i Anne Pedersdotter og Hønse-Lovisa i Ungen. Hun har også hatt enkelte regioppgaver på scenen.

Film

Hun filmdebuterte i 1945 i Rikard Nordraak og medvirket gjennom i sin karriere i ca. 20 filmer (alle biroller). Av notable filmopptredener kan en nevne rollen Torsøia i Bør Børson Jr. (1974) og Bør Børson 2 (1976), samt rollen som bygdejenta Elise Trost i taklampa (1955). Vi husker henne som budeia Gurine i Ivo Caprinos dukkefilm om Reveenka fra 1962 hvor hun forteller eventyret om Reveenka til eventyrsamleren Peter Christen Asbjørnsen som kommer på besøk. I 1973 spilte Rom rollen som Marta i TV-serien Blokk 12, Oppgang C <Marta, Torkel og de andre i Knatten borettslag>. Hun hadde i 1993 en liten rolle i Secondløitnanten, som også var hennes siste.
.arpa

Historie

Toppnivådomenet .arpa var opprinnelig ment å være et midlertidig tiltak for å legge til rette for overgangen til domenenavnsystemet (DNS). ARPANET var Internetts forløper, etablert av USAs forsvarsdepartement's Advanced Research Projects Agency (ARPA), og da domenenavnsystemet ble innført i 1985, ble ARPANET's vertsnavn til å begynne med konvertert til domenenavn ved å føye til .arpa til slutt. Vertsnavn i andre nettverk ble også noen ganger konvertert til pseudo-domene-lignende adresser ved å legge til endelser som .uucp og .bitnet, selv om disse aldri ble lagt til Internetts rot som formelle TLD'er. Domenenavn på denne formen ble raskt utfaset ved å erstatte dem med domenenavn innen de andre, mere informative toppnivådomenene.
Det viste seg imidlertid at å slette .arpa, etter at det hadde tjent sin midlertidige hensikt i overgangen til DNS, var upraktisk, ettersom in-addr.arpa ble brukt til «reverse DNS lookup» for IP-adresser. For eksempel peker IP-adressen 145.97.39.155 til et vertsnavn ved å sende en DNS-query for en PTR record for det spesielle vertsnavnet 155.39.97.145.in-addr.arpa.
På et tidspunkt var det meningen at nye infrastruktur-databaser skulle opprettes i .int, og at .arpa etter hvert skulle slettes. I mai 2000 ble imidlertid denne policyen reversert, og det ble besluttet at .arpa skulle beholdes for dette formålet, og at .int bare skulle benyttes for internasjonale organisasjoner. I henhold til denne nye policyen står nå forkortelsen «arpa» i internettsammenheng offisielt for Address and Routing Parameter Area.
Brachylepis

Utseende

Middelsstore, brunlige oldenborrer. Oversiden er tett og kraftig punktert, uten påfallende hår. Dekkvingene er bredest nær bakkanten.

Utbredelse

Slekten er utbredt i Afrika (Etiopia, Kenya, Tanzania, Den demokratiske republikken Kongo).
Panamerikanske leker 1999

Panamerikanske leker 1999 var de trettende Panamerikanske leker, de ble arrangert i Winnipeg i Canada i perioden 23. juli til 8. august 1999. Det var andre gangen som Canada og Winnipeg arrangerte lekene, første gangen var i 1967. Det var 5 275 utøvere fra førtito nasjoner som deltok i trettifem sporter. USA ble beste nasjon med 106 gullmedaljer foran Cuba med 70.
Dyfjorden (Måsøy)

Dyfjorden er en fjord på østsiden av Rolvsøya i Måsøy kommune i Finnmark. Fjorden har innløp mellom Krykkjeneset i nord og Dyfjordneset i sør og strekker seg 1,5 kilometer vestover til Langfjordbotn i enden av fjorden.
Fjorden er om lag 29 meter på det dypeste, omtrent midt i fjorden.
Det er ingen bosetninger ved fjorden.
Valter Birsa

Klubbkarriere

Birsa begynte sin karriere som guttespiller i den lokale klubben NK Bilje i nærheten av Nova Gorica. Etter dette begynte han å spille ungdomsfotball i NK Primorje, hvor han fikk én seriekamp for førstelaget, før han dro videre til ND Gorica i en alder av 17 år. I sin andre sesong for Gorica ble han regnet som en av klubbens beste angripere da han scoret over 20 mål for sitt lag. 
I 2006 skrev han under på en kontrakt med den franske klubben Sochaux i Ligue 1. Samme år ble han også utnevnt til årets beste slovenske spiller av en slovensk fotballnettside. Den 22. januar 2009 gikk han på utlånsavtale til AJ Auxerre som skulle vare frem til juni 2009, men den 29. mai ble det klart at Auxerre hadde gjort et fremstøt for å gjøre låneavtalen permanent.

Internasjonal karriere

Birsa fikk sin debut med Slovenia U-21 i 2004, hvor fikk totalt åtte kamper og scorte fem mål. Han fikk sin debut for det slovenske herrelandslaget i 2005 i en alder av 18 år og scoret sitt første mål i en VM-kvalifiseringskamp mot Polen den 9. september 2009. Han var for øvrig én av 23 spillere som ble tatt med i den slovenske troppen til VM i fotball 2010 av landslagtrener Matjaž Kek.
Vinsonella

Utseende

En liten, avlang, mørkbrun hjortebille med sterkt reduserte fasettøyne, trolig blind. Hannens kjever er bare litt forstørrede, hodet likevel ganske bredt. Pronotum er svært grovt punktert, matt. Dekkvingene er avlange og parallellsidige med markerte lengderader av grove punkter.

Levevis

Arten lever i jorda.

Utbredelse

Den er bare kjent fra Mauritius.
Acoremia

Utseende

Compsocerini er middelsstore, slanke, langbeinte, brokete fargede trebukker. Antennene er litt lengre enn kroppen.

Levevis

Larvene lever i død ved, mest av løvtrær.

Utbredelse

Arten er bare kjent fra Usambarafjellene i Tanzania.
53. luftvernbrigade

53. luftvernbrigade er en russisk militæravdeling underlagt 1. stridsvognarmé i Vestre militærdistrikt. Brigaden er forlagt til Kursk og er av Bellingcat anklaget for å være den som skaffet utstyr til de som skjøt ned Malaysia Airlines Flight 17.

Historie

268. luftvernregiment ble dannet i 1961 i Armenia under 7. armé, utstyrt med SA-2 Guideline. Den 1. oktober 1967 ble enheten oppgradert til 
53. luftvernrbrigade, med 677., 679., og 682. luftvernbataljoner. På denne tiden mottok brigaden SA-4 Ganef missilsystem. 
Mellom 20. desember 1968 og 7. januar 1969 var brigaden overført til Øst-Tyskland. Brigaden ble da en del av 1. stridsvognarmé i Altenburg. 
I november 1992 ble brigaden trukket tilbake til Russland og forlagt til Kursk. Da var den oppgradert med SA-11 Gadfly missilsystem.
Volvo Tundra

Volvo Tundra var en konseptbil bygget og designet av italienske Bertone for Volvo i 1979. Bilen var basert på Volvo 343. Prosjektet ble stoppet av Volvo, og et svært likt design ble i stedet solgt til Citroën, hvor det ble satt i produksjon som Citroën BX.
Tingvollost

Tingvollost (2003–) er et ysteri i Torjulvågen i Tingvoll kommune som lager muggoster av kumelk. Årlig produksjon er rundt 20 tonn. Tingvollost har utviklet og produserer osten Kraftkar, den ble i 2016 kåret til verdens beste ost.

Bakgrunn

Det er drevet av familien Waagen i tilknytning til Saghaug Gård fra 1300-tallet. Meieribestyrer er Egil Smith-Meyer, daglig leder er Kristin Waagen, datter til bonde Gunnar Waagen og ystesjef Solvår Waagen som beskriver produksjonen som håndlaget (ingen maskiner).
Grunnlaget for oppstarten var blant annet at Lars Sponheim i 2003 hadde åpnet for at melkebønder kunne yste av egen melk (og ikke av TINE-kvota).
Årlig produksjon i 2014 var 21 tonn ost på basis av 200 000 liter melk.
Mest kjent er kanskje den vellagrede blåmuggosten «Kraftkar» som først vant i NM i 2009 samt tok medalje i Nordisk Ostemesterskap i Danmark. Den vant gullmedalje i World Cheese Awards 2011, det året de også tok gull i Oste-NM og Nordisk. Året efter vant den igjen Nordisk, da foran Svedjan og Kastrup. I 2013 ble det sølv med «Vismann», en camembert-lignende blåmuggost, lillebror til Kraftkar. Under World Cheese Awards 2014 i London, ble de bronse med «Edel frue» (myk hvitmuggost) og «Mild mester» (halvfast hvitmuggost). Mild Mester ble i 2015 innlemmet i "Super Gold" og blant 62 oster nominert til å vinne World Cheese Awards 2015 i engelske Birmingham. Samme året fikk Edel frue og Vismann bronse, mens Kraftkar tok sølv i sin kategori.
Kraftkar gikk så hen og ble «World Champion» i World Cheese Awards i spanske San Sebastian i november 2016; dette året deltok 3 021 oster fra 31 land.
Tingvollost har oppkalt ostene etter historiske personer fra stedets middelalderhistorie. Kraftkar er knyttet til de mange myter om drengen Tore Nordbø og hans overnaturlige styrke. Han skal ha vært så stor at han måtte gå sidelengs inn gjennom dørene til folk.
Lund-rapporten

Lund-rapporten (full tittel: «Dokument nr. 15 (1995–96) – Rapport til Stortinget fra kommisjonen som ble nedsatt av Stortinget for å granske påstander om ulovlig overvåking av norske borgere») ble presentert for Stortinget 28. mars 1996. Den ble utarbeidet av den såkalte Lund-kommisjonen, nedsatt 1. februar 1994 og bestående av høyesterettsdommer Ketil Lund (formann), advokat Regine Ramm Bjerke, professor og tidligere politiker Berge Furre, generalmajor Torkel Hovland og daværende likestillingsombud Ingse Stabel.
Reidar T. Larsen og Vegard Holm ble også foreslått inn i kommisjonen, men dette ble avvist av et flertall på Stortinget. Oppnevningen av Furre var svært omstridt, fordi Furre i årevis hadde vært mistenkt for å ha vært agent for en fiendtlig etterretningstjeneste, Stasi, og Politiets overvåkningstjeneste valgte derfor å iverksette etterforskning av Furre (Furre-saken).

Erstatning til overvåkede

Overvåkningen har ikke senere fått noen rettslig behandling, men Stortinget vedtok å opprette en lov om tidsbegrenset innsynsrett i politiets materiale om en selv. Fristen for å søke om innsyn gikk ut 31. desember 2002, og forslag om å gjøre loven permanent fikk ikke gjennomslag.
12 764 personer søkte om innsyn i arkivene. I 38,4 prosent av disse sakene hadde POT registrert opplysninger. I 82,8 prosent av disse tilfellene ble det innvilget innsyn; søkerne fikk da innsyn i politiets registerinnføring om personen det gjaldt i Overvåkningspolitiets register eller arbeidsregister.
Enkeltpersoner som mente de hadde lidd alvorlig skade som følge av instruksstridig registrering eller overvåking kunne søke om erstatning på opptil 100 000 kroner. 774 personer søkte om erstatning. 379 fikk erstatning. I alt ble det utbetalt 11 230 000 kroner.
Også i andre land har overvåkningstjenestens metoder blitt belyst, men det er få land utenfor den gamle Sovjet-blokken som har gått så langt som Norge. Sverige ble for eksempel i 2006 dømt av Den europeiske menneskerettsdomstol til å betale erstatning til fem personer for ulovlig overvåkning. På tross av dette hevder overvåkningstjenesten og departementet at de har fulgt regelverket og at dette ikke gir noe grunnlag for å kreve åpning av arkivene.
Nordisk mesterskap i hurtigløp på skøyter

Nordisk mesterskap i hurtigløp på skøyter var et mesterskap for å kåre Nordens beste skøyteløper.
Det ble første gang arrangert etter 1. verdenskrig i årene 1919–1922 for senior herrer over allround-distansene (500 m – 10 000 m / 1 500 m – 5 000 m). Konkurransen ble gjenopptatt i 1951, men da arrangert i en syklus på annethvert år frem til og med 1955. I mesterskapene på 1950-tallet var distanserekkefølgen (500 m – 5 000 m / 1 500 m – 10 000 m), bortsett i fra i 1955 da var det liten firkamp (500 m – 3 000 m / 1 500 m – 5 000 m) som gjaldt. Allround-mesterskapet i 1955 er så langt det siste nordiske mesterskapet i allround og det er ikke avholdt siden.
I perioden 1989-1991 ble det arrangert nordisk mesterskap i sprint, og disse gangene var begge kjønn representerte.
Bierpinsel

Bierpinsel (norsk: ølpensel) er en bygning i Schlossstrasse i Steglitz i Berlin. Den er oppført av arkitektene Ursulina Schüler-Witte (1933-) og Ralf Schüler (1930-2011) i 1976.
Navnet kommer av bygningens utforming som en pensel og funksjon som restaurant.
Ametrin

Forekomster

Paraguay, Bolivia, Brasil og Andesfjellene

Farge

Fargene er vanligvis intense og sterke. Kunstig framstilte ametriner kan vise andre fargekombinasjoner.

Myter

De to verdener av ametyst og citrin i denne steinen er samlet ,og den har derfor en spesiell innvirkning på vår svake sjel. Ametrin gir oss en høy grad av indre harmoni og balanse. Effekten av helbredelse er ikke dokumentert.
Biblioteca de Catalunya

Biblioteca de Catalunya (Catalonias bibliotek) ligger i Barcelona. Det har et areal på 8 820 m², og har over tre millioner eksemplarer av bøker. Det ble oppretta i 1907 som bibliotek for Institut d'Estudis Catalans, og ble åpna for publikum i 1914, med lokaler i Palau de la Generalitat. I dag er bibliotekets hovedbygning i det tidligere sykehuset Hospital de la Santa Creu i El Raval. Biblioteket disponerer også en annen bygning i Barcelona, samt en i Hospitalet de Llobregat.
Kvalifisering til Ishockey-VM 1998 (pulje A)

I 1998 ble A-VM utvidet fra 12 til 16 lag. De ni beste lagene (Canada, Finland, Frankrike, Italia, Latvia, Russland, Slovakia, Sverige, Tsjekkia, Tyskland og USA) ved A-VM 1997 var direkte kvalifisert til A-VM 1999. Hviterussland vant B-VM og var dermed kvalifisert, Sveits (3.-plass i B-VM) var automatisk kvalifisert som vertsnasjon. En provisjon ble innført så Fjernøstens beste lag kunne kvalifisere seg til turneringen, så Japan (i C-VM) var dermed også kvalifisert.
Norge, som endte på 12.-plass i A-VM 1997 skulle dermed spille med de resterende beste tre lagene fra B-VM 1997 (Østerrike, Kasakhstan og Polen) om de siste to plassene.
Pale Rider

Handling

En fredelig gruppe gullgravere tyranniseres av maktmennesket Coy LaHood (Richard Dysart), som ønsker full kontroll over hele området rundt byen La Hood. Den selvstendige gruppen er like ved å gi opp da en mystisk og fåmælt prest (Eastwood) rir inn i byen. Den fåmælte presten tar opp kampen mot LaHood, noe som gir gullgraverne et nytt håp. LaHood beskyttes av byens sheriff, men sheriffen er samtidig fryktsom overfor presten, som han synes å kjenne fra fortiden.

Om filmen

Pale Rider ble nominert til Gullpalmen i 1985. 
Den ble en ganske bra kommersiell suksess og spilte inn $41 millioner på amerikanske kinoer alene . Filmen fikk relativt gode kritikker og har oppnådd 92% på filmsiden Rotten Tomatoes  (desember 2010).
Filmen har visse likhetstrekk med westernklasikkeren Shane.
Omtale av filmen på DVD-arkivet: «Skuespillerprestasjonene er jevnt over bra. Clinter'n ruler selvsagt som mystisk fremmed, men også Michael Moriarty og Richard Dysart gjør gode roller. Chris Penn passer godt inn i rollen som motbydelig pappagutt.» .
Mykleby

Mykleby er ei grend i Stor-Elvdal kommune i Hedmark. Den ligger på vestsida av Glomma, rundt 20 kilometer sør for kommunesenteret Koppang. Mykleby har egen nærbutikk og eget samfunnshus. Riksvei 3 passerer gjennom bygda.